  Майя Бывальцева Якутиысь эстрадая театр но «Саха» телерадиокомпания этно-поп ӧрын туала кырӟанъя «Биир кун» (Одӥг шунды улын) улосвылкуспо вожвылъяськон ортчыто. Кызьы ивортэмын конкурслэн нимлыко сайтаз, ужрадэ Россилэн 11 улосвылъёсысьтыз кырӟасьёс пырисько. Соос пӧлын Удмуртиысь кун филармониысь «Шулдыр ӝыт» ансамбльын кырӟась, «Liet International-2012» но «Элькуновидение-2011» вожвылъяськонъёсы пыриськем Иван Белослудцев. Конкурс куинь люкетэн ортче. Нырысетӥяз радъясьёс пыриськисьёсты бырйизы но соосты вожвылъяськонлэн телеверсиезлы гожтӥзы. 15-тӥ толшорысен 11-тӥ тулыспалозь кыкетӥ люкетэз кутскиз. Та дыре со гожтэмез улосвылъёсын возьматозы. Удмуртиын конкурсэ пыриськись кырӟасьёсты 16-тӥ толшорысен возьматоз «Удмуртия» телеканал (21-тӥ канал). Куара сётон уен-нуналэн 15-тӥ тулыспалозь мыноз. Иван Белослудцев понна «шоу 7» СМС-ивортонэз келяно 5577 номере (дуныз 20 манет). Тужгес трос куара люкам кырӟась учкисьёслэсь кузьымзэс басьтоз. «Биир кун» вожвылъяськонын куара сётон кутске 17-тӥ тулыспалэ йылпумъян гала-концерт ортчоз. Отын СМС-куараосъя, но дунъясьёслэн пуктэмзыя кык вормисьёс быръемын луозы. Тужгес устоосыз кырӟасьёс коньдон кузьым басьтозы. Тегъёс: Лулчеберет Удмуртия удмуртъёс кырӟан  